EkBass/fiwiki-20250220-pages-articles huggingface dataset:
Artina 29

Artina 29 ja Artina 291 ovat 1980-luvun lopussa ja 1990-luvulla valmistettuja suomalaisia purjeveneitä. Veneen on suunnitellut Hans Groop ja sitä valmisti aluksi Artekno Oy Kangasalla. Artekno Oy:ltä hankituista Artina 29 -veneen muoteista valmistettiin 1990-luvun puolivälin tienoilla Siuntiolaisen Swing Yachts Ltd Oy:n toimesta Swing 291 -purjevenettä, jota kutsutaan myös nimellä Artina 291. Artina 29:n suunnittelun lähtökohtana oli luoda avomerikelpoinen, hyvin purjehtiva ja urheilullinen matka- ja perhevene. Veneen oli määrä tarjota mukavat lomanviettotilat neljälle henkilölle. Ensimmäiset piirustukset valmistuivat 1988. Artina 29 oli ensimmäinen Hans Groopin tietokoneavusteisesti suunnittelema vene. Swing/Artina 291 eroaa Artina 29:stä uimatason ja sisustan yksityiskohtien osalta. Swing 291:n uimataso suunniteltiin uudelleen ja se on tyylikkäästi porrastettu ja suurella ankkurikotelolla varustettu. Sisustaa on muotoiltu uudelleen pyöreämmillä yksityiskohdilla ja WC:n istuin on käännetty veneen kulkusuunnan mukaiseksi käytettävyyden parantamiseksi. Artina 29 ja Artina 291 Tekniset tiedot Pituus 8,70 m Vesilinjan pituus 7,40 m Leveys 2,97 m Syväys 1,57m Uppouma 2,9 t Kölin paino 1,2 t Maston korkeus veden pinnasta Osatakila: 13,80 m Mastonhuipputakila: 12,00 m LYS 1,12 == Veneen rakenne == Artina 29:n tukeva runko on kerrosrakenteinen ja kevlarkuidulla vahvistettu. Veneen pohja on umpilaminaattia ja kyljissä on 15 mm balsakerrosrakenne. Veneen kansilaminaatin väliaineena on Divinycell -matto ja laipiot on laminoitu kiinni runkoon. Artina 29:n eväköli on valmistettu lyijystä, ja sen alaosassa on pienet siivekkeet vähentämässä kärkipyörrettä ja lisäämässä kölin oikaisuvoimaa. Kölin kiinnitys on hoidettu yhdeksällä 16mm haponkestävällä pultilla. Veneen peräsin on elliptinen ja sen edessä on skeg tukemassa peräsintä ja antamassa veneelle suuntavakautta. Pinnaohjaus kuului veneen vakiovarustukseen, mutta rattiohjaus voitiin asentaa lisävarusteena. Artina 29:n avotilaan mahtuu 6 henkilöä. Istuinlaatikon reunat ovat istuinmukavuuden kannalta matalahkot. Avotilan penkit, lattia sekä uimataso ovat teak- päällysteisiä. Veneessä on makuupaikat viidelle aikuiselle ja yhdelle pienehkölle lapselle. == Purjehdusominaisuudet == Vene-lehden testeissä niin Artina 29 kuin Artina/Swing 291 kuvataan mukavaksi ja helposti hallittavaksi veneeksi. Venettä kehutaan ketteräksi, vaikkakin hieman raskaan tuntuiseksi. Lateraalitasapainon mainitaan olevan erittäin hyvä. Veneen LYS-luku on 1.12. == Lähteet == Kari Wilén: "Uusi eurokoko. Artina29, Dehler 28, First 285, Gib´sea 282 ja Guyline 822". Vene 2/1989 Kari Wilén ja Kamu Stråhlmann: "Artina 291, Kesytetty eurovene". Vene 6/1995 Kauhanen, Ilpo: "Hans Groop, suomalainen venesuunnittelija - H-veneestä Kultapokaaliin". Moreeni, Vantaa, 2012 == Viitteet == Luokka:Purjehdus Luokka:Veneet
Pakaslahti

Pakaslahti on muun muassa seuraavien suomalaisten henkilöiden sukunimi: * Aaro Pakaslahti (1903–1969), diplomaatti ja ministeri * Johannes Pakaslahti (s. 1945), dosentti ja tohtori * Petri Pakaslahti (s. 1976), jääkiekkoilija
Valtuustoaloite

Valtuustoaloite (kuntalaissa valtuutetun aloite) on kunnanvaltuutetun tekemä aloite, joka esitetään kunnanvaltuuston kokouksessa. Valtuustoaloitteiden käsittelystä ei säädetä kuntalaissa. Sen sijaan kuntalaki edellyttää, että kunnan hallintosäännössä on päätettävä, miten valtuutettujen aloitteet on käsiteltävä. Kunta voi siis rajoittaa valtuutettujen aloiteoikeutta.Kuntalaisen aloiteoikeus perustuu vahvemmin kuntalakiin, mutta kuntalaisaloitteenkin käsittelystä säädetään kunnan hallintosäännössä. Kuntaliiton julkaisemassa hallintosäännön mallipohjassa suositellaan, että valtuustoaloite lähetetään kunnanhallituksen käsiteltäväksi. Asiasta voidaan käydä lähetekeskustelu valtuustossa. Kuntaliiton mallipohjassa myös esitetään, että kunnanhallituksen tulee vuosittain esittää luettelo valtuustoaloitteista, joita ei ole edellisen vuoden aikana käsitelty loppuun. Valtuusto voi todeta, mitkä aloitteista on käsitelty loppuun. == Lähteet == Luokka:Kunnallishallinto Luokka:Hallinto
Grönstrand

Grönstrand on muun muassa seuraavien henkilöiden sukunimi: * Hiski Grönstrand (s. 1984), suomalainen näyttelijä * Ingunn Grönstrand (1911–2004), suomenruotsalainen kirjailija * Jari Grönstrand (s. 1962), suomalainen jääkiekkoilija * Saima Grönstrand (1863–1931), suomalainen kirjailija ja suomentaja.
Carstens

Carstens voi tarkoittaa: == Sukunimenä == * Asmus Jakob Carstens (1754–1798), tanskalais-saksalainen taidemaalari ja piirtäjä * Fredrika Wilhelmina Carstens (1808–1888), suomalainen kirjailija * Karl Carstens (1914–1992), saksalainen poliitikko ja Länsi-Saksan 5. liittopresidentti * Konstantin Carstens (1830–1909), suomalainen insinööri ja toimittaja * Liezl Carstens, eteläafrikkalainen näyttelijä * Lina Carstens (1892–1978), saksalainen näyttelijä * Wilhelm Carstens (1869–1941), saksalainen soutaja == Etunimenä == * Carstens Borchgrevink (1864–1934), norjalainen opettaja ja tutkimusmatkailija Luokka:Luettelot henkilöistä sukunimen mukaan
John E. Amos Power Plant

John E. Amos Power Plant on kivihiiltä käyttävä voimalaitos Putnamin piirikunnassa Yhdysvaltain Länsi-Virginiassa. Sen omistaa Appalachian Power, joka on American Electric Powerin tytäryhtiö. Sen kapasiteetti on 2 933MW. AEP teki sopimuksen kansalaisjärjestöjen kanssa voimalan saasteiden vähentämisestä. Järjestöjen tekemän selvityksen mukaan AEP:n kolmen hiilivoimalan, joista yksi on John E. Amos Power Plant, läheisiin vesistöihin laskemat päästöt ylittivät Clean Water Act -lain maksimit. AEP lupasi laskea saastemäärät lain mukaiselle tasolle kesäkuun 2015 loppuun mennessä. == Lähteet == == Aiheesta muualla == Luokka:Yhdysvaltain kivihiilivoimalat Luokka:Länsi-Virginia
Tuvan kansantasavalta

Tuvan kansantasavalta tai Tannu Tuvan kansantasavalta (, IPA ) oli osittain tunnustettu valtio entisen Venäjän keisarikunnan Tuvan protektoraatin alueella. Neuvostoliitto ja Mongolia olivat ainoat valtiot, jotka tunnustivat Tuvan itsenäisyyden. Nykyään Tuva on osa Venäjää. == Historia == Ennen kuin Venäjän keisarikunta liitti Tuvan itseensä, alue oli osa Mongoliaa, joka taas oli osa Qing-dynastiaa, josta Tuva julistautui itsenäiseksi ensimmäisen kerran vuonna 1912. Venäjän vallankumouksen ajan kaaos antoi tuvalaisille mahdollisuuden julistaa maansa itsenäiseksi. 4 elokuuta 1921 bolševikit perustivat Tuvan kansantasavallan, josta käytettiin nimeä Tannu Tuva vuoteen 1926 saakka. Pääkaupunki Khem-Beldir nimettiin uudelleen Kyzyliksi. Neuvostoliiton ja Mongolian kansantasavallan välinen sopimus vuonna 1926 vahvisti valtion itsenäisyyden. Vaikka muut valtiot eivät tunnustaneet sen itsenäisyyttä, se näkyi Yhdysvalloissa valmistetuissa kartoissa ja karttapalloissa. Tuvan ensimmäinen pääministeri oli Donduk Kuular. Hän teki buddhalaisuudesta valtion virallisen uskonnon ja yritti vähentää Venäjältä tulleiden uudisasukkaiden ja propagandan määrää. Neuvostoliitto huolestui muutoksista, ja vuonna 1929 Kuular pidätettiin ja teloitettiin Tuvan vallankaappauksen aikana. Vallankaappauksen jälkeen uusi hallitus yritti tuhota buddhalaisuuden ja samanismin Tuvassa Stalinin rohkaisemana. === Toinen maailmansota === Tuvan sanotaan liittyneen toiseen maailmansotaan Neuvostoliiton kanssa 22. tai 25. kesäkuuta 1941, mutta asiasta ei olla varmoja. Joka tapauksessa Tuvasta tulleet vapaaehtoiset auttoivat Neuvostoliittoa sodassa akselivaltoja vastaan. 11\. lokakuuta 1944 Tuvan pienen huralin pyynnön jälkeen Tuva liitettiin Neuvostoliittoon autonomisena alueena. Saltšak Toka sai Tuvan kommunistisen puolueen ensimmäisen sihteerin tittelin. Ennen Neuvostoliittoon liittymistä Saltšakin vaimo, Hertek Antšimaa- Toka, toimi Tuvan valtionpäämiehenä eli pienen huralin presidiumin puheenjohtajana. Tästä syystä Tuvan kansantasavallan voidaan katsoa olevan ensimmäinen valtio, jonka valtionpäämiehenä toimi nainen, joka valittiin toimeen vaaleilla. Tuva oli autonominen tasavalta vuoden 1961 lokakuusta vuoteen 1992. Neuvostoliiton hajoamisprosessin alettua Tuvan ASNT julistautui Tuvan tasavallaksi vuonna 1991. Samoihin aikoihin Tuvassa esiintyi kansallismielisiä itsenäistymispyrkimyksiä. Tuvan tasavalta jäi kuitenkin Venäjän federaation yhteyteen. Neuvostoliiton hajoamisen jälkeen venäläistä väestöä on muuttanut runsaasti pois Tuvasta. == Lähteet == Luokka:Tuva Luokka:Entiset tunnustamattomat valtiot Luokka:Venäjän keisarikunta
Marshall Ashmun Upson

Marshall Ashmun Upson (23. marraskuuta 1828 – 6. lokakuuta 1894) oli yhdysvaltalainen journalisti, postimestari ja kirjailija. Hän oli Pat Garrettin kirjan An Authentic Life of Billy the Kid (1882) pääasiallinen kirjoittaja. Marshall Ashmun Upson työskenteli reportterina muutamille newyorkilaisille sanomalehdille, hankki mainetta Cincinnati Enquirer -nimisessä lehdessä ja perusti Leavenworth Heraldin. Sen jälkeen hän matkusti läntisten osavaltioiden läpi. Hän sai töitä Coloradossa, Utahissa, Kansasissa ja Intiaaniterritoriossa. Hän omisti pienen sanomalehden Missourissa ja osti osan Mesilla Newsistä. Välillä hän työskenteli opettajana tai konttoristina. Vuonna 1876 Upson tutustui Van C. Smithiin, joka oli karjatilan omistaja ja uhkapeluri. Hän oli Smithin omistaman kaupan johtaja. Lopulta Upson toimi maanviljelijänä, postimestarina, rauhantuomarina ja julkisena notaarina.Nolan, Frederick: Pat F. Garrett's The Authentic Life of Billy, the Kid, 2000, s. XI Lincolnin piirikunnan sodan (1878–1881) aikana ”Ash” Upson oli Roswellin postimestari. Hän tutustui Pat Garrettiin vuonna 1879 Roswellissa. Upson tunsi Billy the Kidin, vaikka tuskin kovin läheisesti. Garrett ampui Billy the Kidin heinäkuussa 1881, ja Upson muutti asumaan Garrettin karjatilalle elokuussa 1881. truewestmagazine.com. Viitattu 1.10.2018 Utley, Robert M.: Billy the Kid: A Short and Violent Life, 1989, s.198 Garrett päätti kirjoittaa oman kertomuksen Billy the Kidistä ja pyysi Upsonia kirjansa haamukirjoittajaksi. Maalis- tai huhtikuussa 1882 ilmestyi Upsonin ja Garrettin yhteistyönä An Authentic Life of Billy the Kid. Ash Upson kuoli Uvaldessa Garrettin tilalla lokakuussa 1894. == Lähteet == === Viitteet === Luokka:Villin lännen henkilöt Luokka:Yhdysvaltalaiset toimittajat Luokka:Vuonna 1828 syntyneet Luokka:Vuonna 1894 kuolleet
Johan Korsström

Ernst Johan Axel Göransson Korsström (7. lokakuuta 1938 Helsinki – 23. maaliskuuta 2018) oli suomalainen arkkitehti. Korsström harjoitteli opiskeluaikanaan muun muassa Alvar Aallon arkkitehtitoimistossa 1961–1963 ja vuodesta 1963 alkaen hän työskenteli Ålander-Packalén-Korsströmin arkkitehtitoimistossa. Toimiston perustajia olivat arkkitehdit Per-Mauritz Ålander (s. 1928), Rurik Packalén (1929–2013) ja Karl-Erik Hagner (1928–2021). Johan Korsströmistä tuli toimiston osakas 1968. Toimisto teki suunnittelutöitä erityisesti Suomen ruotsinkielisille alueille. Toimisto suunnitteli muun muassa Inkoon kunnantalon (1977), Tuuliniityn koulun Espoossa (1989), Kemijärven kulttuurikeskuksen (1984) ja musiikkiopiston (1995), Espoonlahden hoitokodin (2003) ja useita päiväkoteja. Korsström toimi myös Porvoon vanhankaupungin neuvoa-antavana arkkitehtinä 1989–1990 ja 1992–1993. ==Lähteet== * Luokka:Suomalaiset arkkitehdit Luokka:Vuonna 1938 syntyneet Luokka:Vuonna 2018 kuolleet
Camphin-en-Pévèle

Camphin-en-Pévèle on kunta Pohjois-Ranskassa Nordin departementissa Hauts-de- Francen alueella. Se sijaitsee Belgian rajalla noin 20 kilometriä Lillestä itään. ==Urheilu== Kunnan läpi kulkee polkupyöräkilpailu Pariisi–Roubaix reitti ja siihen kuuluvat kaksi mukulakivikatuosuutta. Kokonaan kunnan alueella kulkeva osuus tunnetaan nimillä Pavé de Camphin-en-Pévèle tai Pavé de la Justice, sekä osittain kunnan alueella kulkeva osuus tunnetaan nimillä Carrefour de l'Arbre tai Pavé de Luchin.Tour de France 2018 Jalkapalloseura Lille OSC:lla on Camphin-en-Pévèlessä suurikokoinen harjoituskeskus Domaine de Luchin. Tiedosto:Camphin-en-Pevèle_Pavé_de_la_Justice_(1).jpg|Pavé de la Justice Tiedosto:Camphin-en-Pevèle_Pavé_de_la_Justice.jpg|Pavé de la Justice ==Aiheesta muualla== ==Lähteet== Luokka:Nordin kunnat
Civita di Bagnoregio

Civita di Bagnoregio on Bagnoregion kunnan frazione. Se sijaitsee Keski- Italiassa Latiumin alueella Bolsenanjärven ja Tiberin jokilaakson välissä. Etruskien perustama Civita tunnetaan myös kaupunkina, joka tekee kuolemaa, "La cittâ che muore". == Maantiede == Civita di Bagnoregio erottuu selkeästi ympäristöstään. Se on rakennettu 443 metriä korkealle kukkulalle Rio Torbidon ja Rio Chiaron eroosiolaaksoon Bagnoregion nykyisen keskustan itäpuolelle. == Historia == Etruskit perustivat Civita di Bagnoregion noin 500 vuotta eaa. Roomalaiset ottivat alueen hallintaansa 260-luvulla eaa., ja heidän valtakuntansa romahdettua alueen valloittivat gootit ja langobardit. Sittemmin frankkien kuningas Kaarle Suuri antoi Civitan Kirkkovaltiolle. Eroosio ja maanjäristykset heikensivät Civitan asuttavuutta, ja vuoden 1795 järistyksen jälkeen väestö muutti Rotaan, joka on Bagnoregion nykyinen keskus. 2010-luvulla Civitassa on asunut vakituisesti kymmenkunta ihmistä. Civitan rakennuskanta periytyy lähinnä keskiajalta ja renessanssin kaudelta. Teologi Bonaventura syntyi Civitassa vuoden 1220 tienoilla. I borghi più belli d'Italia -yhdistys on valinnut Civita di Bagnoregion yhdeksi Italian kauneimmista kylistä. Civitassa on kuvattu useita televisio- ja elokuvatuotantoja, kuten Stenon ohjaama komedia I due colonnelli (1963). Suomalainen televisioelokuva Lacrimosa (2008) kuvattiin osittain Civitan maisemissa. ==Lähteet== == Aiheesta muualla == Luokka:Italian kylät
Ford Escort (Pohjois-Amerikka)

Ford Escort on Fordin vuosina 1980–2003 Pohjois-Amerikan markkinoille valmistama keskiluokan automalli, joka korvasi sikäläisillä markkinoilla Ford Pinton. Pohjoisamerikkalainen malli erosi Euroopassa myytävästä Escortista. == Ford Escort I (1980–1990) == Mallin ensimmäinen sukupolvi esiteltiin syksyllä 1980. Se muistutti korin muotoilultaan eurooppalaista Escortia, mutta tekniikka oli näissä kahdessa mallissa erilaista. Escortin ylellisempi versio oli nimeltään Mercury Lynx, lisäksi mallin tekniikkaan perustui coupé-malli Ford EXP. == Ford Escort II (1990–1996) == Toisen sukupolven malli esiteltiin vuonna 1990, ja se perustui Mazdan kehittämälle pohjalevylle. Uutena korimallina oli neliovinen sedan. Aasiassa ja Australaasiassa Escortia myytiin nimellä Ford Laser. Autoa myytiin jälleen myös ylellisempänä versiona Mercury Tracer -nimisenä. == Ford Escort III (1996–2002) == Kolmannen sukupolven malli esiteltiin vuonna 1996. Ulkoisesti auto uudistui perusteellisesti, mutta se perustui edelleen samalle pohjalevylle kuin edeltäjänsä. Hatchback-korimallit poistuivat valikoimasta. == Ford Escort ZX2 (1997–2003) == Kolmannen sukupolven malliin perustuva kaksiovinen coupé-korinen Escort ZX2 esiteltiin vuonna 1997 korvaamaan Ford Probe. Mallin nimeksi tuli vuonna 2001 pelkkä Ford ZX2. Seuraavana vuonna uudistettiin keulan ilmettä. == Lähteet == == Aiheesta muualla == Escort (Pohjois-Amerikka) Luokka:C-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot
Mercury Lynx

Mercury Lynx on Mercuryn vuosina 1980–1987 valmistama keskiluokan automalli, joka korvasi Mercury Bobcatin. Se oli ylellisempi versio pohjoisamerikkalaisesta Ford Escortista, samaan tapaan kuin edeltäjä oli ollut Ford Pinton ylellisempi versio. Lynxin seuraajaksi tuli Mercury Tracer. == Lähteet == == Aiheesta muualla == Lynx Luokka:C-segmentin autot Luokka:1980-luvun autot
Tilapäinen valiokunta

Tilapäinen valiokunta on kunnanvaltuuston asettama tilapäinen toimielin, joka perustetaan erityisen asian käsittelyä varten. Kuntalaissa säädetään, että tilapäinen valiokunta valmistelee luottamushenkilöiden erottamista koskevan asian tai kunnanjohtajan erottamista taikka toisiin tehtäviin siirtämistä koskevan asian. Tilapäinen valiokunta voidaan myös asettaa hallinnon tarkastamista ja lausunnon antamista varten. Jos kunnanhallitusta ei saada päätösvaltaiseksi jäsenten ja varajäsenten esteellisyyksistä johtuen, on valtuuston asetettava tilapäinen valiokunta hoitamaan niitä asioita, joita kunnanhallitus ei pysty päättämään esteellisyyksien vuoksi. Tilapäisen valiokunnan asettamisesta päättää kunnanvaltuusto kunnanhallituksen esityksestä tai kun neljäsosa valtuutetuista sitä aloitteessa vaatii. Tilapäisen valiokunnan jäsenten on oltava valtuutettuja tai varavaltuutettuja. Tilapäisen valiokunnan toimikausi loppuu, kun asian käsittely päättyy kunnassa. == Lähteet == Luokka:Kunnallishallinto Luokka:Kunnallispolitiikka
Mercury Tracer

Mercury Tracer on Mercuryn vuosina 1987–1999 Pohjois-Amerikan markkinoille valmistama keskiluokan automalli, joka korvasi Mercury Lynxin. == Mercury Tracer I (1987–1989) == Ensimmäisen sukupolven Tracer on ylellisempi versio Aasiassa ja Australaasiassa myydystä Ford Laserista, joka puolestaan perustuu Mazda 323 -malliin. == Mercury Tracer II (1990–1996) == Vuonna 1990 esitelty toisen sukupolven Tracer on pohjoisamerikkalaisen Ford Escortin ylellisempi sisarmalli. Autot perustuvat Mazdan kehittämälle pohjalevylle. == Mercury Tracer III (1996–1999) == Kolmannen sukupolven malli esiteltiin vuonna 1996. Ulkoisesti auto koki perusteellisen uudistumisen, mutta se perustui edelleen samalle pohjalevylle kuin edeltäjänsä. == Lähteet == == Aiheesta muualla == Tracer Luokka:C-segmentin autot Luokka:1980-luvun autot Luokka:1990-luvun autot
Hem (Nord)

Hem [ɛm] on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Lillestä itään. ==Nähtävyyksiä== Kunnan nähtävyyksiä on kappeli, Chapelle Sainte-Thérèse-de-l'Enfant-Jésus et de la Sainte-Face. Kappelin suunnitteli sveitsiläinen arkkitehti Hermann Baur vuonna 1956 tekstiiliteollisuuden suurliikemiehen Philippe Leclercqin pyynnöstä. Kappeli sisältää Alfred Manessierin lasimaalauksia sekä useita muita nykytaiteen teoksia.Tour de France 2018 ==Tunnettuja kuntalaisia== *Alain Bondue (s. 1959), polkupyöräilijä ja olympiamitalisti ==Aiheesta muualla== ==Lähteet== Luokka:Nordin kunnat
Antti Aro

Antti Aro (6. helmikuuta 1952 Helsinki – 22. maaliskuuta 2005 Helsinki) oli suomalainen näyttelijä. Aro kävi Suomen Teatterikoulun vuosina 1970–1974. Hänet kiinnitettiin sieltä heti KOM-teatteriin neljäksi vuodeksi. Vuonna 1978 Aro pääsi töihin Turun kaupunginteatteriin. Hän näytteli välillä myös Vaasassa ja palasi Turkuun, mistä siirtyi kuudeksi vuodeksi Lahden kaupunginteatteriin vuonna 1985. KOM-teatterissa Aro näytteli muun muassa Optimistisessa tragediassa ja Rouva Carrarin kivääreissä. Vaasan vuosiin kuului nimirooli Molièren Tartuffessa. Muun muassa Kuka pelkää Virginia Woolfia sekä Kolme sisarta olivat Turun kauden näytelmiä. Lahdessa hän alkoi esiintyi suurissa rooleissa. Aro näytteli Akustia Niskavuoren Hetassa ja pastori Salpakaria Täällä Pohjantähden alla -esityksessä. Athol Fugardin Harold-herra ja pojat menestyi Lahden kaupunginteatterissa ennätyksellisen pitkän ajan, peräti kolme vuotta. Helsingin kaupunginteatterissa Aro näytteli myös musikaaleissa. Näihin kuuluivat muun muassa roolit Rosessa, West Side Storyssa ja The Sound of Musicissa. Aro tulkitsi Härkä-Heikin roolin Jussi Kylätaskun Runarissa ja Kyllikissä. Aro näytteli kaksikin kertaa venäläisen ohjaajan Oleg Tabakovin vierailutöissä, joita olivat Biloxi Blues ja Mekaaninen piano. Eri tehtävät Carin Mannheimerin kirjoittamassa Rahalla saa... -näytelmässä olivat Aron viimeisiä Helsingin kaupunginteatterissa. Elokuvissa Aro nähtiin muun muassa Lasse Naukkarisen ohjaamassa Ottakaa varas kiinni -elokuvassa sekä Timo Linnasalon Aurinkotuulessa. Aro nähtiin myös televisiossa, joista viimeiset roolit olivat TV1:n Angela ja ajan tuulet -sarjassa sekä Pelkovaarassa. Skaalan laajuus kuului Antti Aron ominaisuuksiin. Ehkä eniten kotonaan hän oli suomalaisen perusmiehen tulkkina. Katsoja saattoi kuitenkin luottaa hänen työskentelyynsä ja rooleihinsa valikoiman kaikilla osa-alueilla. Helsingin kaupunginteatteri oli vuodesta 1991 Antti Aron viimeinen vakituinen työpaikka. Hän erosi sieltä 11 vuoden jälkeen, kun ei ollut neljään vuoteen saanut teatteriltaan ainuttakaan uutta roolia. Aro kuoli pitkään sairastettuaan Lallukan taiteilijakodissa Helsingissä vain 53 vuoden iässä.Antti Aron muistokirjoitus Helsingin Sanomissa == Lähteet == Luokka:Suomalaiset näyttelijät Luokka:Vuonna 1952 syntyneet Luokka:Vuonna 2005 kuolleet
Seo Yeong-jun

Seo Yeong-jun (s. 8. maaliskuuta 1995 Soul, Etelä-Korea) on eteläkorealainen jääkiekkopuolustaja, joka pelaa Aasian liigan eteläkorealaisjoukkue Daemyung Killer Whalesissa. Hän laukoo oikealta. ==Ura== ===Seuraura=== Yeong-jun muutti jo teini-ikäisenä Kanadaan, jossa hän pelasi Calgary Royalsin ja CRAA Goldin junioreissa. Hän palasi kaudeksi 2012–2013 kotimaahansa ja siirtyi Posungin joukkueeseen. Vuosina 2014–2017 Yeong-jun pelasi Korean yliopistojoukkueessa. Kesällä 2016 NHL-varaamaton Yeong-jun osallistui Dallas Starsin kehitysleirille. Lokakuussa 2017 Yeong-jun siirtyi Aasian liigan eteläkorealaisjoukkue Daemyung Killer Whalesiin. Hänen ensimmäinen ammattilaiskautensa 2017–2018 toi 16 runkosarjaottelussa tehot 1+9=10, joilla Yeong-jun oli joukkueensa tehokkain puolustaja Shun Sakatan ja Ryan Caldwellin kanssa. ===Maajoukkueura=== Yeong-jun edusti Etelä-Koreaa Pyeongchangin olympiakisoissa 2018. Hän pelasi myös MM-kilpailuissa vuonna 2018 sekä IA- divisioonan MM-kilpailuissa vuosina 2016 ja 2017, joista jälkimmäinen turnaus päättyi hopeaan ja Etelä-Korean historian ensimmäiseen sarjanousuun MM- kilpailujen pääsarjatasolle. Yeong-jun pelasi myös Aasian talvikisoissa vuonna 2017, jolloin hän voitti hopeaa. Yeong-jun pelasi myös alle 20-vuotiaiden IIA- divisioonan MM-kilpailuissa vuonna 2015, jolloin hän toimi Etelä-Korean varakapteenina ja voitti pronssia. Yeong-jun jakoi kahdella osumallaan turnauksen puolustajien maalipörssin voiton. Hän pelasi myös IIB-divisioonan MM-kilpailuissa vuonna 2014, jolloin Yeong-jun voitti kultaa. Hän voitti pelipaikastaan huolimatta koko turnauksen piste- ja maalipörssin tehoilla 11+5=16. Yeong-jun valittiin turnauksen parhaaksi puolustajaksi ja Etelä- Korean parhaaksi pelaajaksi. Yeong-jun pelasi myös alle 18-vuotiaiden IB- divisioonan MM-kilpailuissa vuonna 2013, jolloin hän toimi Etelä-Korean varakapteenina. ==Muuta== Yeong-junin serkku Sung Woo-je on Etelä-Korean maajoukkuehyökkääjä, joka pelasi kaudella 2017–2018 hänen joukkuetoverinaan Daemyung Killer Whalesin ALIH-joukkueessa. ==Tilastot== 2012–2013 Posung Etelä-Korea – – – – – – – – – – U18d1 B 3 0 1 1 8 2013–2014 Posung Etelä-Korea – – – – – – – – – – JMMd2 B 5 11 5 16 0 2014–2015 Korea Univ. Etelä-Korea 4 3 7 10 0 – – – – – JMMd2 A 3 2 1 3 2 2015–2016 Korea Univ. Etelä-Korea – – – – – – – – – – MMd1 A 5 0 0 0 0 2016–2017 Korea Univ. Etelä-Korea – – – – – – – – – – AWG 3 1 1 2 0 MMd1 A 5 0 1 1 0 2017–2018 Korea Univ. Etelä-Korea – – – – – – – – – – OK 4 0 0 0 2 Daemyung Killer Whales ALIH 16 1 9 10 12 – – – – – MM 7 0 0 0 4 1 kausi yhteensä ALIH 16 1 9 10 12 – – – – – ==Lähteet== * * ===Viitteet=== Luokka:Eteläkorealaiset jääkiekkoilijat Luokka:Vuonna 1995 syntyneet Luokka:Elävät henkilöt
Kuopion kansallinen kaupunkipuisto

Kuopion kansallinen kaupunkipuisto on joulukuussa 2017 Kuopioon perustettu, Kuopion historiallista, valtakunnallisesti merkittävää rakennusperintöä tallentavaa keskusta-aluetta hoidettuine puistoineen ja Kallaveden saaristoa vesialueineen sisältävä suuri kansallinen kaupunkipuisto. Perustamisvaiheessaan se oli 72 neilökilometrin pinta-alaltaan suurin Suomen kansallinen kaupunkipuisto. Kansallinen kaupunkipuisto sisältää seuraavat aluekokonaisuudet ja niissä sijaitsevat kohteet (aluenumerointi ja täsmällisempi rajaus liitekartan mukaisesti): # Kuopionniemi / Väinölänniemi # Satama # Kuopionlahti ja Haapaniemi # Vanhat kaupunkikorttelit # Maljalahti (puistot, vankila, asuinkorttelit) # Valkeisenlammen ympäristö # Kasarmi, Sankaripuisto ja Puistokatu # Saaristo (Etelä-Kallaveden sisävesisaaristo) Vuoden 2020 lopussa kansallisia kaupunkipuistoja oli Suomessa kymmenen: Forssa, Hanko, Heinola, Hämeenlinna, Kokkola, Kotka, Kuopio, Pori, Porvoo ja Turku. Kuva:Väinölänniemeä Rönönsalmen äärellä - Matkailijayhdistyksen 1889 paviljonki -Kuopio.jpg|Matkailijayhdistyksen paviljonki (1889) Väinölänniemellä. Kuva:Kuopio, J.V.Snellman Park.JPG|Snellmaninpuisto on osa Kuopion keskustan vanhojen kaupunkikortteleiden aluetta. Kuva:Kuopio aerial 1.jpg|Kaupungin edustan saaristoa ==Lähteet== ==Aiheesta muualla== *Kuopion kansallisen kaupunkipuiston keskusta-alueen kartta (Liitekartta 2A, pdf) (kuopio.fi) *Kuopion kansallisen kaupunkipuiston kartta (Liitekartta 1, jpg) (kuopio.fi) Luokka:Kuopion puistot Luokka:Kuopion luonto
Kihnun kunta

Kihnun kunta sijaitsee Länsi-Virossa, valtaosin Kihnun saarella. Kuntaan kuuluu Kihnun saaren lisäksi muutamia pikkusaaria pääsaaren ympärillä. Kihnun kunnassa oli vuoden 2018 alussa virallisesti 702 asukasta. Se on asukasluvultaan maan kolmanneksi pienin kunta. Kunnan keskus on Linaküla. == Sijainti == Kihnu sijaitsee Riianlahden koillisosassa Pärnunlahden suulla. Saarelta on matkaa mantereelle 10 kilometriä ja Pärnuun 40 kilometriä. == Hallinto == Kihnu kuuluu Pärnumaan maakuntaan. Kihnun kunnassa on neljä kylää: Lemsi, Linaküla, Rootsiküla ja Sääre. === Väestö === Kihnun saarella asui vuonna 2010 yhteensä 489 henkilöä. Valtaosa kihnulaisista on ortodokseja. Historiallisesti saarella on virolaisten lisäksi asunut vironruotsalaisia ja liiviläisiä. Saarella vierailee vuosittain noin 25 000 turistia, joista noin 10 prosenttia on suomalaisia. Vuonna 2011 Kihnun kunnassa oli 487 asukasta, joista 483 (99,2 %) oli virolaisia, 1 (0,2 %) venäläisiä ja 2 (0,4 %) muita kansallisuuksia. === Kunnan tunnukset === Kihnun kunnalla on käytössään lippu ja vaakuna. Vaakuna on jaettu vaakasuoraan mustaan ja hopeiseen osaan, joista hopeisen osan yläreunaan on kuvattu aaltoja. Sen alaosan keskellä on kuvattu sininen kahdeksanhaarainen tähti. Mustassa yläosassa on kuvattu hopeinen kyljellään makaava hylje. Hylje viittaa kihnulaisten perinteiseen hylkeenpyyntielinkeinoon. Vaakunaa käytetään kunnanhallituksen virallisissa julkaisuissa sekä kunnanhallituksen rakennuksissa. Lippu on neliönmuotoinen ja sen keskellä on kuvattu vaakunasta tuttu tähti. Lipun mitat ovat 105 × 105 cm. == Liikenne == Kihnulle on laivayhteys ympäri vuoden. == Lähteet == == Aiheesta muualla == *
NRP Centauro (P1155)

NRP Centauro (runkonumero P1155) oli Portugalin laivaston Centauro-luokan partioalus. == Valmistus == Alus tilattiin Arsenal do Alfeitelta Lissabonista. Alus laskettiin vesille 15. kesäkuuta 1999 ja otettiin palvelukseen 26. toukokuuta 2000. == Lähteet == * Luokka:Centauro-luokan partioveneet Luokka:Arsenal do Alfeite
NRP Oríon (P1156)

NRP Orion (runkonumero P1156) oli Portugalin laivaston Centauro-luokan partioalus. == Valmistus == Alus tilattiin Arsenal do Alfeitelta Lissabonista. Alus laskettiin vesille 22. joulukuuta 1999 ja otettiin palvelukseen 31. heinäkuuta 2000. == Lähteet == * Luokka:Centauro-luokan partioveneet Luokka:Arsenal do Alfeite
NRP Pégaso (P1157)

NRP Pégaso (runkonumero P1157) oli Portugalin laivaston Centauro-luokan partioalus. == Valmistus == Alus tilattiin Arsenal do Alfeitelta Lissabonista. Alus otettiin palvelukseen 31. elokuuta 2000. == Lähteet == * Luokka:Centauro- luokan partioveneet Luokka:Arsenal do Alfeite
NRP Sagitário (P1158)

NRP Sagitário (runkonumero P1158) oli Portugalin laivaston Centauro-luokan partioalus. == Valmistus == Alus tilattiin Arsenal do Alfeitelta Lissabonista. Alus otettiin palvelukseen 22. tammikuuta 2001. == Lähteet == * Luokka:Centauro-luokan partioveneet Luokka:Arsenal do Alfeite
NRP Viana do Castelo (P360)

NRP Viana do Castelo (runkonumero P360) oli Portugalin laivaston Viana do Castelo -luokan partioalus. == Valmistus == Alus tilattiin Estaleiros Navais de Viana do Castelolta Viana do Castelosta. Alus laskettiin vesille 1. lokakuuta 2005 ja otettiin palvelukseen 30. joulukuuta 2010.helis.com == Palvelus == Alus vieraili São Tomé e Príncipellä matkalla Guineanlahdelle, jossa se osallistui 12. marraskuuta 2024 Open Seas 2024 operaatioon. == Lähteet == *navalnnews.com 21.5.2021 === Viitteet === Luokka:Viana do Castelo -luokan partioalukset Luokka:Estaleiros Navais de Viana do Castelo
NRP Figueira da Foz (P361)

NRP Figueira da Foz (runkonumero P361) oli Portugalin laivaston Viana do Castelo -luokan partioalus. == Valmistus == Alus tilattiin 2002 Estaleiros Navais de Viana do Castelolta Viana do Castelosta. Alus laskettiin vesille 1. lokakuuta 2005 ja otettiin palvelukseen 19. joulukuuta 2013.helis.com == Palvelus == Alus osallistui 2014 operaatio Indaloon, jossa valvottiin Pohjois- Afrikasta Eurooppaan tulevaa siirtolaisvirtaa. Se vaurioitui 19. lokakuuta 2014 lähtiessään Viana do Castelosta.. Alus valvoi Madeiran aluevesillä lokakuusta joulukuuhun 2020madeiraislanddirect.com . == Lähteet == *NRP Figueira da Foz === Viitteet === Luokka:Viana do Castelo -luokan partioalukset Luokka:Estaleiros Navais de Viana do Castelo
Peter Aalbæk Jensen

Peter Aalbæk Jensen (s. 8. huhtikuuta 1956 Osted) on tanskalainen elokuvatuottaja, joka perusti vuonna 1992 elokuvayhtiö Zentropan yhdessä Lars von Trierin kanssa. Hänen isänsä oli kirjailija Erik Aalbæk Jensen. Zentropa on julkaissut Dogma 95-manifestistin ja tuottanut elokuvia, esimerkiksi Dogville (2003, pääosassa Nicole Kidman), Dancer in the Dark (2000, pääosassa Björk), The Five Obstructions ja After the Wedding (2006). Jensen on toiminut executive-tuottajana yli 70 elokuvateatterilevityksessä olleessa kokoillan elokuvassa, perustanut useita tytäryhtiöitä ja häntä pidetään yleisesti yhtenä tärkeimmistä tanskalaisista elokuvatuottajista alkaen 1990-luvulta.http://www.dfi.dk/tidsskriftetfilm/55/filmproduktion.htm https://web.archive.org/web/20080604163439/http://www.dfi.dk/tidsskriftetfilm/55/filmproduktion.htm Jensen toimi tuomarina Tanskan Got Talent -kykyjenetsintäohjelmassa vuonna 2008. ==Lähteet== ==Aiheesta muualla== * * * Zentropa-elokuvayhtiö Luokka:Tanskalaiset elokuvatuottajat Luokka:Vuonna 1956 syntyneet Luokka:Elävät henkilöt
NRP São Brás

NRP São Brás (runkonumero A523) oli Portugalin laivaston tankkeri. == Valmistus == Alus tilattiin Arsenal do Alfeitelta Lissabonista. Alus laskettiin vesille 17. maaliskuuta 1942barcoavista.blogspot.com ja otettiin palvelukseen 24. lokakuuta. Alus kykeni kuljettamaan 3 000 tonnia polttoainetta, 40 tonnia lentopolttoainetta, 50 tonnia voiteluaineita ja 100 tonnia juomavettä. Vuonna 1970 aluksen aseistuksena oli 76 millimetrin tykki sekä kaksi 40 millimetrin ja kaksi 20 millimetrin ilmatorjuntatykkiä. == Palvelus == Alus poistettiin palveluksesta 1976. == Lähteet == Luokka:Portugalin laivaston apualukset Luokka:Arsenal do Alfeite
BQM-167A

BQM-167A on yhdysvaltalainen kauko-ohjattava maalilennokki. Lentokoneita operoidaan Tyndallin lentotukikohdasta käsin (82. ilmataistelulaivue). Prototyypin ensilento oli vuonna 2001 ja palveluskäyttötaso saavutettiin vuonna 2008. Konetyyppi korvaa MQM-107 ja BQM-34 kohteet. Lentokone laukaistaan ilmaan rakettiavustuksella ja raidejärjestelmällä. Kone on valmistettu hiilikuidusta ja epoksipohjaisista materiaaleista. Komposiittimateriaaleilla saadaan suorituskykyä ja kestävyyttä verrattuna aikaisempiin alumiinirakenteisiin konetyyppeihin. Kone pystyy lentämään noin 50 jalan korkeudesta korkeuteen. Kone voi lentää 230 - 600 solmun nopeudella. Koneella voi tehdä jopa yhdeksän G-voiman käännöksiä. == Tekniset tiedot == == Lähteet == Luokka:Yhdysvaltalaiset miehittämättömät ilma-alukset
Vasco da Gama (1841)

Vasco da Gama oli Portugalin laivaston vuonna 1841 vesillelaskettu 80-tykkinen linjalaiva. ==Valmistus == Alus tilattiin Lissabonin laivastontelakalta nimellä Cidade de Lisboa. Alus laskettiin vesille 2. huhtikuuta 1841 Vasco da Gamana ja otettiin palvelukseen vielä samana vuonna. == Palvelus == Alus poistettiin palveluksesta 1876. Luokka:Portugalin laivaston sotalaivat
McDonnell Douglas KC-10 Extender

McDonnell Douglas KC-10 Extender on ilmatankkaukseen ja rahtikäyttöön tarkoitettu lentokone, jonka Yhdysvaltain ilmavoimat otti käyttöön vuonna 1981. Koneen järjestelmistä 88 % pohjautuu DC-10 -konetyyppiin. == Käyttö == KC-10 pystyy kuljettamaan mm 75 sotilasta ja lähes 76 tuhannen kilon rahdin. Matkaetäisyyttä voi olla 7000 km. Koneessa on kolme suurta polttoainesäiliötä ja mahdollisuus yhteensä kuuteen säiliöön. KC-10 pystyy kuljettamaan n.160 tonnin polttoainekuorman, lähes tuplasti verrattuna malliin KC-135. Konetyyppi on varustettu myös yöllisiin operaatioihin. Puomitankkauksella (engl. boom refueling) polttoainetta siirtyy maks. 4180 litraa minuutissa ja letkulla 1786 litraa minuutissa. == Tekniset tiedot == * Huippunopeus: 996 km/h *Lentonopeus: 909 km/h * Paino: 109300 kg * Suurin lentoonlähtöpaino: 267 600 kg * Yksikköhinta: 88 400 000–88 400 000 USD (1998) * Moottorityyppi: General Electric CF6 == Lähteet == == Aiheesta muualla == Luokka:Yhdysvaltalaiset_kuljetuskoneet
NRP Argos (P1150)

NRP Argos (runkonumero P1150) oli Portugalin laivaston Argos-luokan partioalus. == Valmistus == Alus tilattiin Arsenal do Alfeitelta Lissabonista. Alus laskettiin vesille 30. huhtikuuta 1991 ja otettiin palvelukseen 2. heinäkuuta. == Lähteet == * Luokka:Argos-luokan partioveneet Luokka:Arsenal do Alfeite
NRP Dragão (P1151)

NRP Dragão (runkonumero P1151) oli Portugalin laivaston Argos-luokan partioalus. == Valmistus == Alus tilattiin Arsenal do Alfeitelta Lissabonista. Alus laskettiin vesille 26. heinäkuuta 1991 ja otettiin palvelukseen 18. lokakuuta. == Lähteet == * Luokka:Argos-luokan partioveneet Luokka:Arsenal do Alfeite
NRP Escorpião (P1152)

NRP Escorpião (runkonumero P1152) oli Portugalin laivaston Argos-luokan partioalus. == Valmistus == Alus tilattiin Arsenal do Alfeitelta Lissabonista. Alus laskettiin vesille 25. syyskuuta 1991 ja otettiin palvelukseen 26. marraskuuta. == Lähteet == * Luokka:Argos-luokan partioveneet Luokka:Arsenal do Alfeite
Gillian Apps

Gillian Apps (s. 2. marraskuuta 1983 North York, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti joka kerta kultaa. Maailmanmestaruuskilpailuissa hän pelasi kahdeksan kertaa ja voitti niissä kolme kultamitalia.Eliteprospects Apps voitti CWHL-liigan mestaruuden Brampton Thunderin joukkueessa vuonna 2008. Apps avioitui yhdysvaltalaisen jääkiekkoilijan Meghan Dugganin kanssa syyskuussa 2018. Gillian Appsin isoisä Syl Apps sr ja isä Syl Apps jr pelasivat jääkiekkoa NHL:ssä ja veli Syl Apps III alemmissa sarjoissa. Hänen serkkunsa Darren Barber on soudun olympiavoittaja. == Lähteet == * === Viitteet === Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1983 syntyneet Luokka:Elävät henkilöt
Ftalonitriili

Ftalonitriili eli 1,2-disyanobentseeni tai o-disyanobentseeni (C8H4N2) on aromaattisiin nitriileihin kuuluva orgaaninen yhdiste. Yhdistettä käytetään orgaanisen kemian synteeseissä, erityisesti valmistettaessa väriaineita. Ftalonitriili on isoftalonitriilin ja tereftalonitriilin isomeeri. ==Ominaisuudet, valmistus ja käyttö== Huoneenlämpötilassa ftalonitriili on valkoista, kellertävää, ruskehtavaa tai ruskeaa. Yhdiste liukenee vain hieman veteen ja paremmin orgaanisiin liuottimiin kuten etanoliin, dietyylieetteriin, asetoniin ja bentseeniin. Kuumennettaessa yhdistettä yli sulamispisteensä se reagoi muodostaen polymeerin. Ftalonitriili on myrkyllistä. Tyypillinen tapa valmistaa ftalonitriiliä teollisessa mittakaavassa on o-ksyleenin ammoksidaatio, jossa se reagoi hapen ja ammoniakin kanssa noin 480 °C:n lämpötilassa. Katalyytteinä reaktiossa käytetään metallien kuten vanadiinin, antimonin, kromin ja molybdeenin oksidien seosta. Muita valmistustapoja ovat ftaalihapon ja sen johdannaisten kuten ftaalianhydridin, ftaaliamidin tai ftaali-imidin reaktio ammoniakin kanssa 300-500 °C:n lämpötilassa. Tässä menetelmässä katalyyttinä käytetään toriumin, kuparin, berylliumin, zirkoniumin tai volframin oksideja. : Ftalonitriiliä käytetään väriaineiden valmistuksessa. Kuumennettaessa sitä metalli-ionien läsnä ollessa muodostuu ftalosyaniinijohdannaisia esimerkiksi kupariftalosyaniinia. Ftalosyaniinista valmistetaan myös optisia kirkasteita, valokuvauskemikaaleja ja voiteluaineita. Yhdistettä voidaan myös käyttää hyönteismyrkkynä. ==Lähteet== Luokka:Aromaattiset yhdisteet Luokka:Nitriilit
Armeijaryhmä Afrikka

Armeijaryhmä Afrikka () oli Saksan maavoimien Pohjois-Afrikassa ollut armeijaryhmä, joka perustettiin 22. helmikuuta 1943. Armeijaryhmän esikunta muodostettiin saksalais-italialaisen panssariarmeijan ja osasto Tunisian johto-osista. Joukkoina olivat Italian 1. armeija ja Saksan 5. panssariarmeija. Ryhmän tehtävänä oli puolustaa Tunisiaa.lexikon-der- wehrmacht.de Kasserinen solassa kärsitty tappio, johti lopulta Tunisian taistelun tappioon. Tunisiassa olleiden akselivaltojen joukkojen antautuminen 13. toukokuuta 1943 päätti taistelut Afrikassa. == Komentajat == Armeijaryhmän komentajina olivat: * kenraalimarsalkka Erwin Rommel 22. helmikuuta – 9. maaliskuuta 1943 * kenraalieversti Hans-Jürgen von Arnim 10. maaliskuuta – 13. toukokuuta 1943 == Lähteet == Luokka:Saksalaiset armeijaryhmät toisessa maailmansodassa
Jääkiekon maailmanmestaruuskilpailut 2019 – Lohko B

Jääkiekon maailmanmestaruuskilpailujen 2019 B-lohkossa pelasivat Ruotsi, Venäjä, Tšekki, Sveitsi, Norja, Latvia, Itävalta ja Italia. __NOTOC__ ==Sarjataulukko== ==Ottelut== :Mainitut kellonajat ovat paikallista aikaa (UTC+2). ===Venäjä vs. Norja=== ===Tšekki vs. Ruotsi=== ===Sveitsi vs. Italia=== ===Latvia vs. Itävalta=== ===Norja vs. Tšekki=== ===Venäjä vs. Itävalta=== ===Italia vs. Ruotsi=== ===Latvia vs. Sveitsi=== ===Venäjä vs. Tšekki=== ===Norja vs. Ruotsi=== ===Italia vs. Latvia=== ===Sveitsi vs. Itävalta=== ===Sveitsi vs. Norja=== ===Venäjä vs. Italia=== ===Ruotsi vs. Itävalta=== ===Tšekki vs. Latvia=== ===Itävalta vs. Norja=== ===Tšekki vs. Italia=== ===Latvia vs. Venäjä=== ===Italia vs. Norja=== ===Ruotsi vs. Sveitsi=== ===Itävalta vs. Tšekki=== ===Sveitsi vs. Venäjä=== ===Ruotsi vs. Latvia=== ===Itävalta vs. Italia=== ===Tšekki vs. Sveitsi=== ===Norja vs. Latvia=== ===Ruotsi vs. Venäjä=== ==Lähteet== Lohko B
Annan

Annan on sukunimi seuraavilla henkilöillä: *Abraham Annan (s. 1988), ghanalainen jalkapalloilija *Alyson Annan (s. 1973), australialainen maahockeyn pelaaja *Anthony Annan (s. 1986), ghanalainen jalkapalloilija *Archie Annan (1880–?), skotlantilainen jalkapalloilija *Beulah Annan (1899–1928), yhdysvaltalainen murhaepäilty *Christian Annan (s. 1978), ghanalaissyntyinen hongkongilainen jalkapalloilija *Daniel Francis Annan (1928–2006), ghanalainen tuomari ja poliitikko *Dorothy Annan (1908–1983), englantilainen taidemaalari, keraamikko ja muraalitaiteilija *Dunc Annan (1895–1981), yhdysvaltalainen jalkapalloilija *Gabriele Annan (1921–2013), brittiläinen kirjailija ja kriitikko *James Annan, brittiläinen ilmatieteilijä *James Craig Annan (1864–1946), skotlantilainen valokuvaaja *John Annan Bryce (1841–1923), skotlantilainen liikemies ja poliitikko *Kofi Annan (1938–2018), ghanalainen diplomaatti, Yhdistyneiden kansakuntien pääsihteeri, Nobelin rauhanpalkinnon saaja *Kojo Annan (s. 1973), ghanalainen liikemies, Kofi Annanin poika *Noel Annan (1916–2000), brittiläinen ylähuoneen jäsen, tieteilijä *Richard Annan (s. 1968), englantilainen jalkapalloilija *Thomas Annan (1829–1887), skotlantilainen valokuvaaja, James Craig Annanin isä
Danielle Goyette

Danielle Goyette (s. 30. tammikuuta 1966 Saint-Nazaire, Quebec) on kanadalainen jääkiekkoilija, pelipaikaltaan hyökkääjä.Eliteprospects Hän pelasi Kanadan maajoukkueessa kolmissa olympialaisissa ja voitti kahdesti kultaa. Naganon olympialaisissa 1998 hän oli turnauksen paras maalintekijä ja Salt Lake Cityn olympialaisissa 2002 hän oli syöttötilaston ykkönen. Maailmanmestaruuskilpailuissa hän pelasi yhdeksän kertaa ja voitti niissä kahdeksan kultamitalia. Vuoden 1994 MM-kilpailuissa hänet valittiin turnauksen tähdistökentälliseen. Hän pelasi 172 maaottelua ja teki niissä 114 maalia sekä 105 maalisyöttöä. Goyette nimettiin IIHF Hall of Fameen vuonna 2013 ja Hockey Hall of Fameen vuonna 2017. == Lähteet == * === Viitteet === Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Hockey Hall of Fame Luokka:Vuonna 1966 syntyneet Luokka:Elävät henkilöt
Jennifer Botterill

Jennifer Botterill (s. 1. toukokuuta 1979 Winnipeg, Manitoba) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa neljissä olympialaisissa ja voitti kolmasti kultaa. Maailmanmestaruuskilpailuissa hän pelasi kahdeksan kertaa ja voitti niissä viisi kultamitalia.Eliteprospects Vuosien 2001 ja 2004 MM-kilpailuissa hänet valittiin turnauksen arvokkaimmaksi pelaajaksi. Vuoden 2001 kisoissa hän oli paras maalintekijä ja vuonna 2004 hän voitti pistepörssin. MM-kisojen syöttötilaston hän voitti vuosina 2004 ja 2005. Botterill pelasi maajoukkueessa kaikkiaan 184 ottelua, joissa hänen tehopisteensä olivat 65 + 109 = 174. Seuratasolla Botterill edusti Harvardin yliopistoa, Toronto Aerosia ja Mississauga Chiefsiä. == Lähteet == * === Viitteet === Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1979 syntyneet Luokka:Elävät henkilöt
Canneseries

CANNESERIES on Cannesissa Ranskassa huhtikuussa 2018 käynnistynyt kansainvälinen tv-sarjoille omistettu festivaali. Se operoi osana MIPTV -tapahtumaa. Canneseries-festivaaleilla on kilpasarjat TV-sarjoille pitkä- ja lyhytkestoisilla jaksoilla sekä vuodesta 2023 alkaen myös dokumenttisarjoille. Festivaaleilla jaetaan myös muita palkintoja, muun muassa paras käsikirjoitus, paras musiikki ja paras roolisuoritus. === Suomalaiset sarjat ja henkilöt === Lista festivaaleilla olleista suomalaisista televisiosarjoista sekä erikseen palkituista henkilöistä. Vuosi Nimi Kilpasarja Palkinto 2020 Huone 301 Pitkäjaksoiset sarjat -- 2021 Mister8 Pitkäjaksoiset sarjat Paras sarja 2021 Pekka Strang (Mister8) Paras roolisuoritus 2024 Toinen tuleminen Lyhytjaksoiset sarjat Student Award for Best Short Form Series == Lähteet == ==Aiheesta muualla== * Canneseries (englanniksi) * Luokka:Ranskan tapahtumat Luokka:Elokuvajuhlat
Becky Kellar

Becky Kellar (myöh. Duke, s. 1. tammikuuta 1975 Haldimand, Ontario) on kanadalainen jääkiekkoilija, pelipaikaltaan puolustaja. Hän pelasi Kanadan maajoukkueessa neljissä olympialaisissa ja voitti kolmasti kultaa. Maailmanmestaruuskilpailuissa hän pelasi seitsemän kertaa ja voitti niissä neljä kultamitalia.Eliteprospects Seuratasolla Kellar edusti Brownin yliopistoa, Beatrice Aerosia, Toronto Aerosia, Oakville Icea ja Burlington Barracudasia. == Lähteet == * === Viitteet === Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1975 syntyneet Luokka:Elävät henkilöt
Ford Capri (1989)

Ford Capri on Fordin vuosina 1989–1994 Australiassa valmistama kaksiovinen cabriolet. Auto perustuu tekniikaltaan Mazda 323 -malliin, eikä sillä ole nimen lisäksi mitään yhteistä alkuperäisen vuosina 1968–1986 valmistetun Ford Caprin kanssa. Yhdysvalloissa mallia myytiin Mercury-merkkisenä. Caprissa oli 1,6-litrainen moottori, joka oli aluksi saatavana vapaasti hengittävänä 84-hevosvoimaisena tai turboahdettuna 136-hevosvoimaisena versiona. Vuonna 1990 vapaasti hengittävän moottorin teho nousi 105 hevosvoimaan. Capria valmistettiin yhteensä 66 279 kappaletta, joista 9 787 myytiin Australiassa. == Lähteet == == Aiheesta muualla == Capri (1989) Luokka:S-segmentin autot Luokka:1980-luvun autot Luokka:1990-luvun autot
Korsström

Korsström on muun muassa seuraavien suomalaisten henkilöiden sukunimi: * Herman Korsström (1851–1927), merikapteeni ja Maarianhaminan merikoulun johtaja * Johan Korsström (1938–2018), arkkitehti * Rasmus Korsström (k. 2013), tenorisaksofonisti * Tuva Korsström (s. 1946), kirjailija ja toimittaja Luokka:Luettelot henkilöistä sukunimen mukaan
Moreno Valley

Moreno Valley on kaupunki Kaliforniassa Riversiden piirikunnassa. Se on suhteellisen uusi kaupunki, mutta sen nopea kasvu 1980-luvulta 2000-luvulle teki siitä piirikuntansa toiseksi suurimman kaupungin. ==Historia== Kaupungin alueella on ollut asutusta 2300 vuotta sitten. Kaupungissa on ainakin 200 eshistoriallista arkeologista kohdetta, joista valtaosa on kreosoottimyllykiviä. Kaupungista on löydetty myös kalliotaidetta. Ensimmäiset espanjalaiset tiedustelijat kohtsivat alueella shohoneja ja luiseñoja, joiden lisäksi alueella eli myös serranoja ja cahuilloja. Alueelle alkoi muuttaa yhdysvaltalaisia vuonna 1850, kun Kalifornia liittyi Yhdysvaltoihin. Maanviljelijät saivat vetensä San Bernardino -vuorten Bear Valleystä, josta Frank Brownin omistama Bear Valley Land and Water Company -niminen yritys pumppasi sitä vuodesta 1883 lähtien. Samoihin aikoihin kaupunki sai nykyisen nimensä, joka viittaa Frank Browniin (sukunimi suom. 'ruskea', esp. moreno). Vuonna 1918 Yhdysvaltain ilmavoimat rakensi kaupunkiin tukikohdan, jossa aluksi koulutettiin lentäjiä mutta josta myöhemmin tuli täysi tukikohta. 1980-luvulla kaupunki kasvoi voimakkaasti osavaltion talouspyrähdyksen myötä, mikä vaikutti osaltaan siihen, että vuonna 1984 Edgemontin, Sunnymeadin ja Morenon yhteisöt yhdistyivät ja itsenäistyivät Moreno Valleyn kaupungiksi. ==Väestö== Vuoden 2010 väestönlaskennanAmerican FactFinder: US Census 2010. Viitattu 2.10.2018. mukaan kaupungissa oli 193 365 asukasta ja asukastiheys 1450,4 as./km2.Asukkaista 36 546 (18,9 %) oli ei-latinalaisamerikkalaisia valkoisia, 34 889 (18 %) mustia, 1721 (0,9 %) Amerikan alkuperäisasukkaita, 11 867 (6,1 %) aasialaisia, 1117 (0,6 %) tyynenmerensaarelaisia, 51 741 (26,8 %) muista roduista ja 11 061 (5,7 %) kahdesta tai useammasta rodusta. Latinalaisamerikkalaisia oli kaikista roduista 105 169 (54,4 %). Kotitalouksia oli 51 592, joista 28 586:ssa (55,4 %) oli lapsia, 29 000 (56,2 %) oli yhdessä asuvia heteropareja, 9990:ssä (19,4 %) oli naimaton nainen ja 4191:ssä (8,1 %) oli naimaton mies. Naimattoia heteropareja oli 3627 (7 %), ja homopareja oli 375 (0,7 %). 6094 (11,8 %) kotitalouksista koostui yksin asuvista, ja 1611:ssä (3,1 %) oli yli 65-vuotias henkilö. Keskimääräinen kotitalouden koko oli 3,74 henkeä. Perheitä oli 43 181 (83,7 %), ja keskimääräinen perheen koko oli 3,99 henkeä. Alle 18-vuotiaita oli 62 496 (32,3 %), 18–24-vuotiaita 23 563 (12,2 %), 25–44-vuotiaita 53 726 (27,8 %), 45–64-vuotiaita 41 446 (21,4 %) ja yli 65-vuotiaita 12 134 (6,3 %). Mediaani-ikä oli 28,6 vuotta. Sataa naista kohden oli 95,1 miestä. Asuinrakennuksia oli 55 559 tiheydellä 416,7 neliökilometriä kohden. Niistä 33 393 (64,7 %) oli omistajien asuttamia ja 18 199 (35,3 %) vuokralaisten asuttamia. Vuosina 2009–2013, kotitalouden mediaanitulot olivat 54 918 dollaria ==Lähteet== == Aiheesta muualla == Luokka:Kalifornian kaupungit Luokka:Riversiden piirikunta
Carla MacLeod

Carla MacLeod (s. 16. kesäkuuta 1982 Edmonton, Alberta) on uransa lopettanut kanadalainen jääkiekkoilija, pelipaikaltaan puolustaja. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi neljä kertaa ja voitti yhden maailmanmestaruuden. Vuoden 2009 maailmanmestaruuskilpailuissa hänet valittiin kisojen arvokkaimmaksi pelaajaksi. Hänet valittiin tähdistökentälliseen olympialaisissa vuonna 2006 ja maailmanmestaruuskisoissa vuonna 2009.Eliteprospects Ouellette voitti WWHL-liigan mestaruuden Calgary Oval X-Tremen joukkueessa vuosina 2007 ja 2008. Nykyisin hän toimii Tšekin naisten jääkiekkomaajoukkueen päävalmentajana. == Lähteet == * === Viitteet === Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1982 syntyneet Luokka:Elävät henkilöt
Capri (täsmennyssivu)

Capri voi tarkoittaa ainakin seuraavaa: * Capri, Italialle kuuluva saari Napolinlahdella * Capri, kaupunki samannimisellä saarella * Ford Capri, vuosina 1968–1986 valmistettu automalli * Ford Capri, vuosina 1989–1994 valmistettu automalli * Lincoln Capri, automalli * Operaatio Capri, saksalaisten Tunisiassa toisessa maailmansodassa vuonna 1943 suorittama vastahyökkäys * Capri-nimisiä henkilöitä: ** Capri, oik. Päivi Selo (s. 1972), suomalainen iskelmälalaja ** Ava Capri (s. 1995), yhdysvaltalainen näyttelijä ** Capri Cavanni (s. 1982), kanadalainen pornonäyttelijä.